PostNord Logistics

PostNord Logistics on PostNordin tuotemerkki, jota se käyttää palvellessaan logistiikkaratkaisuja tarvitsevia asiakkaitaan Pohjoismaissa, niistä ulkomaille ja ulkomailta Pohjoismaihin. Se tarjoaa logistiikkaratkaisuja läpi koko logistiikkaketjun varastoinnista toimituksiin. PostNord Logisticsin juuret ovat Tanskassa, Suomessa, Norjassa ja Ruotsissa, ja se syntyi yksityisten yritysten sekä Tanskan ja Ruotsin postiyhtiöiden yhdistymisestä.http://www.postnordlogistics.fi/en/About-PostNord- Logistics/Pages/History.aspx PostNord-konsernin logistiikkatoiminnot koostuivat aiemmin 15 erillisestä pohjoismaisesta yhtiöstä, mutta vuonna 2013 ne yhdistettiin yhden PostNord Logistics -brändin alle.http://www.postnordlogistics.fi/fi/PostNord- Logistics/tiedotteet/Sivut/PostNordin-pohjoismaiset-logistiikkapalvelut- yhdeksi-brandiksi.aspx PostNordin omistavat Ruotsin ja Tanskan valtiot. Vuonna 2014 PostNordin liikevaihto oli 40 miljardia Ruotsin kruunua ja sillä oli 39 000 työntekijää. PostNordilla on 5 000 palvelupistettä ja 120 terminaalia Pohjoismaissa sekä terminaaleja myös Saksassa.http://www.postnordlogistics.fi/en/About-PostNord- Logistics/Pages/Organization.aspx Vuonna 2013 yhtiö toimitti 110 miljoonaa pakettia ja yhteensä 2,5 miljardia kiloa tavaraa 25 miljoonalle pohjoismaalaiselle ihmiselle ja kahdelle miljoonalle yritykselle. Lisäksi PostNord vei perille 5,9 miljardia kirjettä. PostNordista tammikuussa 2020 julkaistussa konsulttiyrityksen tekemän selvityksen mukaan konserni oli vuosina 2017–2019 tehnyt yhteensä 280 miljoonan euron tappiot. Suurimpana syynä pidettiin jakelunmäärän romahdusta Tanskassa, jossa markkinoita on valloittanut hollantilais-englantilainen logistiikkayritys GLS. Ruotsissa jakelumäärän romahdus on ollut hitaampaa, mutta myös siellä kirjeiden määrän oletettiin puolittuvan tulevien vuosien aikana. Arvion mukaan Postnord tarvitsee valtioiden tukea, jotta se voisi jatkaa jakelua nykylaajuudessaan. Suomessa yhtiön tulevaisuus kuitenkin näyttää hyvältä. PostNord Logisticsin toimitusjohtaja on Håkan Ericsson ja hallituksen puheenjohtaja on Jens Moberg. == Merkkipaaluja == * 2013: PostNord Logistics osti Nordisk Kyl Logistikin ja Transbothnian * 2012: PostNord Logistics osti ruotsalaisen Green Cargo Logisticsin ja norjalaiset Harlem Transportin ja Byrknes Auton * 2011: PostNord Logistics osti Nils Hansson Logisticsin * 2011, toukokuu: Konsernin nimi muuttui PostNord AB:ksi * 2009, 24. kesäkuuta: Post Danmark A/S ja Posten AB yhdistyivät vastatakseen valtionrajat ylittävien viestintä- ja logistiikkaratkaisujen kysyntään. Yhtiöillä on yhteensä yli 800 vuoden kokemus logistiikka-alalta. PostNord Logisticsin alle koottiin 15 yritystä Ruotsista, Norjasta, Tanskasta ja Suomesta. Ruotsalaiset yhtiöt toimivat aiemmin nimillä: * Transbothnia * NKL * Nils Hansson * Posten Logistik Ab * Green Cargo TPL Norjalaiset yhtiöt toimivat aiemmin nimillä: * Mereco * Eek * Byrknes Auto * Harlem Transport * Tollpost Globe Tanskalaiset yhtiöt toimivat aiemmin nimillä: * Budstikken * HIT * Transportgruppen Suomalaiset yhtiöt toimivat aiemmin nimillä: * Posten Logistik Oy * DPD Finland == Lähteet == == Aiheesta muualla == * PostNord Logisticsin kotisivu * PostNord-konsernin kotisivu * Suomen Osto- ja Logistiikkayhdistys LOGY ry Luokka:Ruotsalaiset yritykset Luokka:Tanskalaiset yritykset Luokka:Logistiikkayhtiöt